cyanic-selkie/wikianc huggingface dataset:
মোহনপুর বিধানসভা কেন্দ্র
মোহনপুর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি অসংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত।  এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতীয় জাতীয় কংগ্রেস (আট বার)।
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ৪৩,৭২৬ জন, যার মধ্যে পুরুষ ভোটার ২২,২২৮ জন এবং নারী ভোটার ২১,৪৯৪ জন। মোহনপুর বিধানসভা কেন্দ্রে ২০১৮ ভোটার লিঙ্গানুপাত ৯৬৭। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট যোগ্য ভোটারের সংখ্যা ছিলো ৪১,১৯৪ জন যার মধ্যে পুরুষ ভোটার ২০,৮৪৬ জন এবং নারী ভোটার ২০,৩৪৮ জন।
সিসকো সিস্টেমস
সিসকো সিস্টেমস, ইনক একটি আমেরিকান বহুজাতিক প্রযুক্তি কোম্পানি, যার প্রধান কার্যালয় অবস্থিত সান জোসি, ক্যালিফোর্নিয়ায়। এটি নেটওয়ার্কের জন্য প্রয়োজনীয় যন্ত্রাংশের নকশা, প্রস্তুতকরণ এবং বিক্রয় করেন । এর শেয়ার ডো জোনস ইন্ডাসট্রিয়াল এভারেজ যুক্ত হয় ২০০৯ সালের জুনের ৯ তারিখে। এটি এসএন্ডপি ৫০০ সূচক, রাসেল ১০০০ সূচক, নাসডাক-১০০ সূচক এবং রাসেল ১০০০ বৃদ্ধিপ্রাপ্ত শেয়ার সূচকেও অন্তর্ভুক্ত হয়।
সিসকো বিশ্বব্যাপি নেটওয়ার্কিং পণ্য দ্রব্য তৈরী এবং বিক্রয়ে অন্যতম উলেখযোগ্য প্রতিষ্ঠান। ইন্টারনেট ের নেটওয়ার্ক স্থাপনেও বিশ্বের নেতৃত্ব স্থানীয়। ইন্টারনেটের ৮৫ ভাগ ইন্টারনেট ট্রাফিক সিসকোর মাধ্যমে পরিবাহিত হয়।
১৯৮৪-১৯৯৫: শুরুর দিকে
সিসকো সিস্টেমস লিওনার্ড বস্যাক প্রতিষ্ঠা করেন ১৯৮৪ সালে। তিনি স্ট্যানফোর্ড ইউনিভার্সিটির কম্পিউটার বিজ্ঞান বিভাগের কম্পিউটারের দ্বায়িত্বে ছিলেন। তার স্ত্রী স্যান্ডি লার্নার বিজনেস গ্রাজুয়েট স্কুলের কম্পিউটারের দ্বায়িত্বে ছিলেন।
Cisco নামটির উৎপত্তি ঘটে San Francisco শহরের নামটি থেকে। এজন্যই কোম্পানির ইঞ্জিনিয়ার গণ ছোট হাতের "cisco" নামটি ব্যবহার করতেন। এর লোগোটি Golden Gate Bridge এর দুটি টাওয়ার কে নির্দেশ করে।
মিডিয়া এবং পুরস্কার
সিসকোর পণ্য, সবচেয়ে বেশি উল্লেখ্যযোগ্য হল আইপি ফোন এবং টেলিপ্রেজেন্স, সিনেমা এবং টিভি সিরিজে বহুল দৃশ্যায়িত পণ্য। কোম্পানিটি এবং এর ইতিহাস একটি ডকুমেন্টারি সিনেমায় তুলে ধরা হয়। এর নাম ছিল সামথিং ভ্যানচারড, প্রকাশ্য প্রদর্শনী হয়েছিল ২০১১ সালে।
সিসকো ২০০২-০৩ সালের রন ব্রাউন পুরস্কার প্রাপ্ত কোম্পানি । এটি আমেরিকার রাষ্ট্রপতির সম্মান সূচক পুরস্কার যা কোন কোম্পানিকে "দৃষ্টান্তমূলক মান তার কর্মী এবং সমাজকে" প্রদান করার জন্য দেয়া হয়। সিসকো প্রায় সময়ই ফরচুনের কাজ করার জন্য সর্বোচ্চ ১০০ সেরা কোম্পানির তালিকায় থাকে। ২০১১ সালে এর অবস্থান ছিল ২০ তম।
পন্য এবং সেবা
সিসকোর পণ্য এবং সেবা মূলত তিনটি খাতে বিন্যস্ত - এন্টারপ্রাইজ এবং সেবা প্রদানকারী, ছোট ব্যবসায় এবং বাড়িতে ব্যবহারকারীদের লক্ষ্য করে।
কর্পোরেট বাজার
"কর্পোরেট বাজার" বলতে বুঝায় এন্টারপ্রাইজ নেটওয়ার্কিং এবং সেবা প্রদানকারীদের।
Cisco ক্যারিয়ার সার্টিফিকেশনঃ
প্রধান নিবন্ধঃCisco Career Certifications
Cisco কর্পোরেশন Cisco প্রডাক্টসের কিছু আইটি প্রফেশনাল সার্টিফিকেশনও স্পন্সর করে। পাঁচটি ধাপের সার্টিফিকেশন রয়েছেঃ  Entry (CCENT), Associate (CCNA / CCDA), Professional (CCNP / CCDP), Expert (CCIE / CCDE) এবং সাম্প্রতিক সময়ে Architect, সেই সাথে নয়টি ভিন্ন দিকেঃ  Routing & Switching, Design, Industrial Network, Network Security, Service Provider, Service Provider Operations, Storage Networking, Voice, Datacenter এবং Wireless। কিছু specialist technician, sales এবং ডাটা সেন্টার সার্টিফিকেশনও রয়েছে।
Cisco এর সার্টিফিকেশনের জন্য ট্রেনিংও প্রদান করে থাকে। Cisco Academy ইন্সট্রাক্টরগণকে অবশ্যই CCNA সার্টিফাইড হতে হবে CCAI সার্টিফাইড ইন্সট্রাক্টর হতে হলে।
ভৈরব সওদাগরের জমিদার বাড়ি
ভৈরব সওদাগরের জমিদার বাড়ি বাংলাদেশ এর চট্টগ্রাম জেলার রাউজান উপজেলার ২নং ডাবুয়া ইউনিয়নের পশ্চিম ডাবুয়া গ্রামে অবস্থিত এক ঐতিহাসিক জমিদার বাড়ি।
ইতিহাস
এই জমিদার বংশের ও জমিদার বাড়ির প্রতিষ্ঠাতা জমিদার ভৈরব চন্দ্র সওদাগর। তিনি মূলত একজন ব্যবসায়ী ছিলেন। তাই তার নামের সাথে সওদাগর উপাধি যুক্ত হয়েছিল। তিনি বার্মা বর্তমান মায়ানমারে ব্যবসা করতেন। তার জমিদারীর আওতায় বর্তমান পশ্চিম ডাবুয়া, চিকদাইর, হলদিয়া ইউনিয়নের বানারস, ক্ষিরাম এলাকা ছিল। ভৈরব চন্দ্র সওদাগর তার জমিদারী এলাকায় মধ্য সর্তা রামসেবক প্রাথমিক বিদ্যালয় নামক একটি বিদ্যানিকেতন প্রতিষ্ঠা করেন। জমিদারের দুইজন পুত্র সন্তান ছিল। একজনের নাম তুষার পাল আরেকজনের ত্রিদিব পাল। তারা ভারতবর্ষ ভাগ হওয়ার পর তাদের সকল জায়গাজমি বিক্রি করে ভারতে চলে যান।
অবকাঠামো
বসবাসের জন্য একটি দ্বিতল ভবন তৈরি করা হয় এবং জমিদারী পরিচালনা করার জন্য আরেকটি ভবন তৈরি করা হয়। এছাড়াও উপসনার জন্য দুইটি মন্দির ও গোসল করার জন্য একটি সান বাঁধানো পুকুর ঘাট তৈরি করা হয়।
বর্তমান অবস্থা
অযত্ন ও অবহেলার কারণে এখন জমিদার বাড়ির সকলকিছু এখন প্রায় ধ্বংসের মুখে। ধ্বংসপ্রাপ্ত ভবন, মন্দির, পুকুর ঘাট ও দিঘী এখন স্মৃতি হিসেবে পড়ে রয়েছে।
সৈয়দ ফাহিম মুনাইম
সৈয়দ ফাহিম মুনাইম (৪ জুলাই ১৯৫৩ - ১ জুন ২০১৬) একজন বাংলাদেশী সাংবাদিক ছিলেন।  তিনি প্রধান উপদেষ্টা ফকরুদ্দিন আহমেদের সাবেক প্রেস সচিব, ইন্দোনেশিয়ায় বাংলাদেশের রাষ্ট্রদূত এবং মাছরাঙা টেলিভিশনের সিইও ছিলেন।
জীবনের প্রথমার্ধ
মুনাইম ১৯৫৩ সালের ৪ জুলাই জন্মগ্রহণ করেন তার পিতা সৈয়দ নুরুদ্দিন ছিলেন একজন সাংবাদিক। তিনি মির্জাপুর ক্যাডেট কলেজে পড়াশোনা করেন। তিনি জর্জ মেসন ইউনিভার্সিটিতে পাবলিক অ্যাডমিনিস্ট্রেশনে স্নাতক এবং স্নাতকোত্তর পড়াশোনা করেছেন।
কর্মজীবন
মুনাইম নির্বাহী পরিচালক হিসেবে সংবাদ পত্রিকায় তার সাংবাদিকতা জীবন শুরু করেন। তিনি দ্য মর্নিং সান এবং সাপ্তাহিক ঢাকা কুরিয়ার এর ব্যবস্থাপনা সম্পাদক হিসেবে কাজ করেছেন। তিনি ইউনাইটেড নিউজ অব বাংলাদেশের ব্যবস্থাপনা সম্পাদক ছিলেন। তিনি ১৯৯১ সালে জাপানে বাংলাদেশ দূতাবাসে প্রেস কাউন্সিলর হিসেবে দায়িত্ব পালন করেন
মুনাইম ১০ জুন ১৯৯৬ তারিখে ডেইলি স্টারে যোগদান করেন। তিনি ১৯৯৭ সালের ডিসেম্বরে ব্যবস্থাপনা সম্পাদক পদে উন্নীত হন। তিনি ১৯৯৭ সাল থেকে ২০০৭ সাল পর্যন্ত দ্য ডেইলি স্টারের ব্যবস্থাপনা সম্পাদক ছিলেন
২০০৭ সালে, মুনাইম তত্ত্বাবধায়ক সরকারে প্রধান উপদেষ্টা (প্রধানমন্ত্রীর সমতুল্য) প্রেস সচিব হিসেবে যোগদান করেন। জুলাই ২০০৭ সালে, তিনি বাংলাদেশ ক্রিকেট বোর্ডের ১২ সদস্যের ব্যবস্থাপনা কমিটিতে নিযুক্ত হন।
৮ নভেম্বর ২০০৮-এ মুনাইম ইন্দোনেশিয়ায় বাংলাদেশের রাষ্ট্রদূত নিযুক্ত হন।
১ ফেব্রুয়ারি ২০১০-এ, তিনি দ্য ডেইলি স্টারের নির্বাহী সম্পাদক পদে উন্নীত হন। ২০১০ সালের মার্চ মাসে, তিনি স্কয়ার ফার্মাসিউটিক্যালসের একটি সহযোগী প্রতিষ্ঠান মাছরাঙা টেলিভিশনে প্রধান সম্পাদক এবং প্রধান নির্বাহী কর্মকর্তা (সিইও) হিসেবে যোগদানের জন্য ডেইলি স্টার ত্যাগ করেন।
মৃত্যু
মুনাইম ১ জুন ২০১৬ তারিখে গুলশান, ঢাকা, বাংলাদেশের নিজ বাড়িতে মারা যান। তিনি হৃদযন্ত্রের ক্রিয়া বন্ধ হয়ে মারা যান। তাকে বনানী কবরস্থানে দাফন করা হয়।
২০১৫-এ মৃত্যু
এটি ২০১৫-এ উল্লেখযোগ্য মৃত্যুর একটি কালক্রম। এখানে নামসমূহ মৃত্যু তারিখের অধীনে প্রতিবেদন করা হয়েছে। প্রতিটি তারিখের অধীনে পরিবারিক নাম বা ছদ্মনামসমূহ অদ্যাক্ষর অনুক্রমে প্রতিবেদন করা হয়েছে। উইকিপিডিয়া নিবন্ধ রয়েছে এমন উল্লেখযোগ্য এবং অন্যান্য প্রাণীর মৃত্যু এখানে প্রতিবেদন করা হয়। টিপিক্যাল ভুক্তিসমূহের নিম্নলিখিত ক্রমানুসারে তথ্য প্রতিবেদন:
আকাশারোহণ
আকাশারোহণ হলো উড্ডয়নের একটি দশা যাতে উড়োযান কোনও পৃষ্ঠতল থেকে আকাশে তথা আবহমণ্ডলে উঠতে শুরু করে। যদি পৃষ্ঠতলটি ভূপৃষ্ঠ হয়, তবে একে ভূমিত্যাগ বলা হয়। থাম্ব|একটি [[:en:F/A-18 Hornet|F/A-18 এয়ারক্রাফট ক্যারিয়ার থেকে আকাশারোহণকালে|204x204পিক্সেল]] যেসকল উড়োযান আনুভূমিকভাবে আকাশারোহণ করে সেগুলো সাধারণত একটি বিশেষভাবে প্রস্তুতকৃত আরোহণপথ (রানওয়েতে) চলমান অবস্থায় ভূমি থেকে উপরে উঠতে থাকে। বেলুন (আকাশযান), হেলিকপ্টার এবং কিছু বিশেষায়িত অনড়-পাখার উড়োযানে (VTOL জাতীয় উড়োযান যেমন হ্যারিয়ার) কোনো আরোহণপথ প্রয়োজন হয় না। থাম্ব|একটি [[:en:Embraer E-175|Embraer E-175 আকাশারোহণকালে|198x198পিক্সেল]]
শক্তি ব্যবহার
থাম্ব|238x238পিক্সেল|একটি গরম বাতাসভর্তি [[বেলুন (আকাশযান)|বেলুনের (আকাশযান) আকাশারোহণ]] হালকা উড়োযানগুলোতে (Light Aircraft) সাধারণত আকাশারোহণের সময় পূর্ণমাত্রার শক্তি ব্যবহার করা হয়। বড় যাত্রীবাহী উড়োযানগুলোতে পূর্ণমাত্রার চেয়ে কিছুটা কম শক্তি ব্যবহার করা হয়। এখানে মূলত ইঞ্জিনকে দীর্ঘদিন টেকসই রাখতে, ব্যবস্থাপনা খরচ কমাতে ও অতিরিক্ত শব্দ নিঃসরণ কমাতে পূর্ণ শক্তি থেকে কিছুটা কম শক্তি ব্যবহার করা হয়। কিছু আপদকালীন অবস্থায় উড়োযানের কার্যকারিতা বৃদ্ধির জন্য এ শক্তি বৃদ্ধি করা হতে পারে। ইঞ্জিনের সমস্যা আছে কিনা দেখার জন্য আকাশারোহণের পূর্বে নিয়ম করে ইঞ্জিনগুলোকে, বিশেষ করে পিস্টন ইঞ্জিনগুলোকে উচ্চ শক্তিতে চালু করে দেখা হয়।
উড়োযানটির ত্বরণ হবে ঘূর্ণন দ্রুতি (রোটেশন স্পিড) পর্যন্ত (যাকে Vr দ্বারা প্রকাশ করা হয় )। এখানে রোটেশন পরিভাষা ব্যবহার করা হয় কারণঃ ফ্লাইট এটিটিউড পরিবর্তের উদ্দেশ্যে ফ্লাইট কন্ট্রোল পরিচালনার ফলে ভূমিতে থাকা অবস্থায় উড়োযানটি মূল ভূ-অবতরণ গিয়ারের অক্ষে উপরের দিকে ঘুরে যায়।
সামনের অংশ বা নাক প্রায় ৫°-১৫° নোস আপ পিচ এটিটিউডে উপরে উঠে যায় যেন এর পাখার উত্তোলনক্ষমতা (লিফট) বৃদ্ধি পেয়ে যানটির উর্ধ্বমুখী উত্তোলন ত্বরান্বিত হয়। বেশিরভাগ উড়োযানে, এই পিচ-আপ ছাড়া আকাশারোহণ প্রচেষ্টায় আরোহণপথে থাকা অবস্থাতেই ক্রুজ বেগ অর্থাৎ প্রায় পূর্ণমাত্রার বেগ প্রয়োজন।
উচ্চ-গতির কাজ করার জন্য প্রস্তুতকৃত অনড় পাখাবিশিষ্ট (ফিক্সড উইং) উড়োযানগুলোর (যেমন বাণিজ্যিক জেট উড়োজাহাজ) আকাশারোহণকালে তুলনামূলক কম গতির কারণে পর্যাপ্ত উত্তোলিত হবার সময় কিছুটা সমস্যা দেখা দেয়। এই সমস্যার সমাধানের জন্য সেগুলোতে কিছু উচ্চ উত্তোলনক্ষমতার যন্ত্রাংশ (হাই-লিফট ডিভাইস) যুক্ত করা হয় যেমনঃ স্ল্যাট এবং ফ্ল্যাপ। এগুলো ক্যাম্বার ও পাখার ক্ষেত্রফল বাড়িয়ে দেয়। ফলে অল্প গতিতেই সেগুলো বেশি কর্মক্ষম হয় ও তুলনামূলক বেশি উত্তোলিত হতে পারে। এগুলোকে আকাশারোহণের পূর্বে পাখা থেকে প্রসারিত করা হয় এবং আরোহণের পরে আবার গুটিয়ে নেয়া হয়। তবে সেগুলোকে অন্য সময়েও যেমন অবতরণের পূর্বে প্রসারিত করা যেতে পারে।
থাম্ব|alt=|তিনটি উড়োযান একইসাথে আকাশারোহণ করছে (একই পিচ অ্যাটিটিউডে)। আকাশারোহণের জন্য প্রয়োজনীয় গতি বায়ুপ্রবাহের গতির সাথে সম্পর্কিত। প্রতিকূল বায়ুপ্রবাহ ভূমির থেকে আকাশারোহণে প্রয়োজনীয় গতি কমিয়ে দেয় কারণ তখন দুই পাখার উপরে বায়ুপ্রবাহ বেশি থাকে। প্রচলিত আকাশারোহণের ক্ষেত্রে জেটলাইনারের প্রয়োজনীয় বায়ুপ্রবাহের গতি ১৩০-১৫০ নট সীমার মধ্যে (১৫০-১৮০ মাইল/ঘণ্টা, ২৪০-২৮৫ কিমি/ঘণ্টা)। হালকা উড়োযানগুলো, যেমন সেসনা ১৫০, প্রায় ৫৫ নটে (৬৩ মাইল/ঘণ্টা, ১০০ কিমি/ঘণ্টা) আকাশারোহণ করে। অতি হালকা উড়োযানসমূহের (আল্ট্রালাইট) আকাশারোহণ গতি তুলনামূলক অনেক কম। যেকোনো উড়োযানের ক্ষেত্রে আকাশারোহণের গতি নির্ভর করে যানটির ভারের উপর; যানটি যত ভারী, তত বেশি গতি প্রয়োজন। কিছু কিছু উড়োযান বিশেষভাবে সংক্ষিপ্ত আকাশারোহণে ও অবতরণের (STOL) জন্যই প্রস্তুত করা হয়। খুব অল্প গতিতেই বায়ুতে উড়নক্ষম হয়ে যানগুলো আকাশারোহণে করে থাকে।
প্রয়োজনীয় বেগ
আকাশারোহণের জন্য প্রয়োজনীয় বেগের পরিমাণ বায়ুর ঘনত্ব, উড়োযানের সমগ্র ওজন এবং এর কনফিগারেশন (প্রয়োজনানুসারে স্ল্যাট বা ফ্লাপ পজিশন) অনুযায়ী পরিবর্তিত হয়। বায়ুতে ঘনত্ব ক্ষেত্রের উচ্চতা ও বায়ুর তাপমাত্রা দ্বারা প্রভাবিত হয়। তাপমাত্রা, উচ্চতা ও বায়ুর ঘনত্বের মধ্যবর্তী সম্পর্ককে বলা হয় উচ্চতা ঘনত্ব, বা আন্তর্জাতিক আদর্শ বায়ুমন্ডল উচ্চতা, যে স্থানের বায়ুর ঘনত্ব প্রকৃত বায়ুর ঘনত্বের সমান হবে।
পরিবাহী উড়োযানগুলোতে আকাশারোহণ ভি-স্পিড (V-Speeds), V1, VR ও V2 এর ধারণা প্রয়োগ করা হয়। আকাশারোহণের উপরোল্লিখিত প্রভাবকসমূহ ছাড়াও আরোহণ পথের (রানওয়ের) দৈর্ঘ্য ও ঢাল এবং কোনো বিশেষ অবস্থা যেমন আরোহণপথের উপরে বা শেষপ্রান্তে কোনো বাধা ইত্যাদি বিবেচনা করে উক্ত বেগগুলো নির্ণয় করা হয়। V1 এর নিচে, ক্রান্তিকালীন ব্যর্থতার (ক্রিটিক্যাল ফেইলিয়র) ক্ষেত্রে, আকাশারোহণটিকে পরিত্যাগ করা হয়। V1 এর উপরে উড়োযানচালক আকাশারোহণ চালিয়ে যান ও অবতরণের জন্য ফিরে আসেন। সহ-উড়োযানচালক V1 বললে, তিনি বলবেন VR বা "রোটেট" (ঘূর্ণন), এটি উড়োযানের ঘূর্ণনের নির্ধারিত বেগ। পরিবাহী উড়োযানের ক্ষেত্রে VR এমনভাবে নির্ণয় করা হয় যে, উড়োযানটি একটি ইঞ্জিন অচল থাকলে যেন রেগুলেটরি স্ক্রিন উচ্চতায় পৌঁছতে পারে। এরপর, V2 (আকাশারোহণের নিরাপদ বেগ) বলে ডাকা হয়। এই বেগটি একটি ইঞ্জিন অচল হবার পরে অবশ্যই এমনভাবে নিয়ন্ত্রণ করতে হবে যেন আরোহণ হার ও আরোহণ কোণের নির্ধারিত মাত্রা পূর্ণ হয়।
থাম্ব|একটি [[:en:Boeing 737-800|Boeing 737-800 আকাশারোহণের সময় undercarriages গুটিয়ে নিচ্ছে]] এক-ইঞ্জিনবিশিষ্ট বা হালকা দ্বৈত ইঞ্জিনবিশিষ্ট উড়োযানে চালক আকাশারোহণে প্রয়োজনীয় আরোহণপথের দৈর্ঘ্য পরিমাপ করেন এবং পথে বাধা থাকলে তা অপসারণ করেন যাতে আরোহণপথের পর্যাপ্ত ব্যবহার নিশ্চিত করা যায়। একটা নিরাপত্তা মাত্রা নির্ধারণ করে দেয়া হয় যাতে পরিত্যাক্ত আকাশারোহণের ক্ষেত্রে আরোহণপথেই থামা যায়। বেশিরভাগ উড়োযানের ক্ষেত্রে ইঞ্জিন বা যেকোনো যান্ত্রিক ত্রুটির ফলে আকাশারোহণ পরিত্যক্ত হয়। তবে অপর্যাপ্ত শক্তিতে ওড়ার ক্ষেত্রে উড়ন বজায় রাখতে আরোহণপথের শেষে অতিরিক্ত যাওয়া যেতে পারে।
যদি কোনো বাধা অতিক্রম করতে হয়, উড়োযানচালক সর্বোচ্চ আরোহণ কোণের বেগে (Vx) আরোহণ করেন। এতে যানটি অতিক্রান্ত প্রতি একক আনুভূমিক দূরত্বের জন্য সর্বোচ্চ উচ্চতাপ্রাপ্ত হয়। কোনও বাধা অতিক্রম না করতে হলে বা বাধা অতিক্রান্ত হয়ে গেলে উড়োযানচালক সর্বোত্তম আরোহণ বেগে (Vy) চলতে পারেন। এতে যানটি অল্প সময়ে সর্বোচ্চ উচ্চতা অর্জন করবে। সাধারণভাবে বললে, Vx বেগ মূলত Vy এর চেয়ে কম এবং Vx -এর জন্য উচ্চতর পিচ অ্যাটিটিউড অর্জন করা প্রয়োজন।
উল্লম্ব আকাশারোহণ
উল্লম্ব আকাশারোহণ হলো উড়োযান বা রকেটের উল্লম্ব বা ঠিক খাঁড়াভাবে আকাশারোহণে। এই আকাশারোহণে বায়ুক্ষেত্রের কোনো প্রয়োজন হয় না। বেশির ভাগ উল্লম্ব আকাশারোহণক্ষম উড়োযানসমূহ উল্লম্ব বা  আনুভূমিক উভয়ভাবেই অবতরণ করতে পারে, তবে কিছু লুফটওয়াফে রকেট-পাওয়ারড-উড়োযান রয়েছে যেগুলো শুধু উল্লম্ব ভাবে আকাশারোহণ করতে পারে কিন্তু অবতরণ করে ভিন্ন কোন উপায়ে। ব্যাকেম বা ৩৪৯ উল্লম্ব ভাবে আকাশারোহণের পর প্যারাশুটের সাহায্যে অবতরণ করে। এছাড়াও আরো অন্যান্য নাৎসি জার্মান প্রজেক্ট, যেমনঃ হেইনকেল পি.১০৭৭ বা ফোক-উলফ ভোল্কসগেগর ২ নিকটবর্তী উল্লম্ব-কোণে আরোহণ করলেও পরে গড়ানো তলে অবতরণ করতে হয়।
উল্লম্ব আকাশারোহণ ও অবতরণ
থাম্ব|[[:en:Harrier Jump Jet|হ্যারিয়ার জাম্প জেট, একটি VTOL উড়োযান]]
উল্লম্ব আকাশারোহণে ও অবতরণ (ভি-টি-ও-এল) (Vertical take-off and landing-VTOL) উড়োযানের মধ্যে রয়েছে উল্লম্বভাবে হোভার, আকাশারোহ ও অবতরণ করতে সক্ষম ফিক্সড উইং উড়োযান এবং হেলিকপ্টার ও শক্তিশালী রোটরযুক্ত উড়োযান যেমনঃ টিল্টরোটর।  কিছু ভি-টি-ও-এল উড়োযান অন্যভাবেও কাজ করতে পারে যেমনঃ সি-টি-ও-এল (প্রচলিত আকাশারোহণে ও ভূ-অবতরণ), এস-টি-ও-এল (সংক্ষিপ্ত আকাশারোহণ ও অবতরণ) এবং এস-টি-ও-ভি-এল (সংক্ষিপ্ত আকাশারোহণ ও উল্লম্ব অবতরণ)। অন্যান্যগুলো যেমনঃ কিছু হেলিকপ্টার, এগুলো আনুভূমিক গতিকে সামলানোর মতো ল্যান্ডিং গিয়ার না থাকায় শুধু ভি-টি-ও-এল দ্বারাই পরিচালিত হতে পারে। ভি-টি-ও-এলকে মূলত ভি/এস-টি-ও-এল (উল্লম্ব ও সংক্ষিপ্ত আকাশারোহণ ও ভূ-অবতরণ) -এর উপসেট বলা চলে।
রকেট উৎক্ষেপণ
রকেট উৎক্ষেপণ হলো একটি রকেটের আকাশারোহণ দশা। রকেট মূলত কাক্ষিক মহাশূন্য উড্ডয়নের জন্য উৎক্ষিপ্ত হয় অথবা আন্তঃগ্রহ মহাশুন্যে উৎক্ষিপ্ত হয়। উৎক্ষেপন ভূমিতে একটি নির্দিষ্ট স্থান থেকে অথবা স্যান মারকো প্ল্যাটফর্ম বা সামুদ্রিক উৎক্ষেপণ লঞ্চ ভেসেলের মতো ভাসমান কোনো অবস্থান থেকেও হতে পারে।
সোমেশ্বরপ্রসাদ চৌধুরী
সোমেশ্বরপ্রসাদ চৌধুরী (জানুয়ারি ১৮৯৬ — ২৩ নভেম্বর ১৯৪৯) একজন বাঙালি স্বাধীনতা সংগ্রামী, সমাজসেবী ও লেখক।
প্রারম্ভিক জীবন
সোমেশ্বরপ্রসাদ পূর্ব বর্ধমান জেলা র মেমারীতে জন্মগ্রহন করে। তাঁর পিতার নাম ডাক্তার রাধাগোবিন্দ চৌধুরী। তিনি হাওড়া বেলিলিয়াস স্কুলের ছাত্র ছিলেন। ১৯২১ সালে কারমাইকেল মেডিকেল কলেজ বা আর জি কর মেডিকেল কলেজে পড়াকালীন অসহযোগ আন্দোলনে যোগ দেন সোমেশ্বরপ্রসাদ।
রাজনৈতিক আন্দোলন
ভারতের জাতীয় কংগ্রেসে র হয়ে স্বেচ্ছাসেবকের কাজ করার সময় দেশবন্ধু চিত্তরঞ্জনের ডাকে তিনি উত্তরবঙ্গে দরিদ্র কৃষকদের মধ্যে গিয়ে কাজ করতে থাকেন। তাঁর চেষ্টায় রাজশাহী, নদীয়া, পাবনা, মুর্শিদাবাদ জেলা য় নীলকর এলাকায় কৃষক ও শ্রমিক আন্দোলন গড়ে ওঠে। এই আন্দোলন ব্যপক আকার ধারণ করে তাঁর একক প্রচেষ্টায়, যদিও তখনও কংগ্রেস এই আন্দোলন সমর্থন করেনি। দীর্ঘদিন তাঁকে বিভিন্ন জেলে কারাবাস করতে হয়। জেল থেকে বেরবার পরে তিনি মহাত্মা গান্ধী র খদ্দরপ্রচার আন্দোলনে যোগ দেন ও অর্থ সংগ্রহের জন্য নিজের বিষয় সম্পত্তি বন্ধক রাখেন। লবণ আন্দোলনে ও ১৯৪২ সালের ভারত ছাড়ো আন্দোলনে যোগ দিয়ে কৃষ্ণনগর জেলে বন্দী থাকেন তিনি।
সামাজিক আন্দোলন
পরবর্তীকালে ডাক্তারী পাশ করে দরিদ্র রোগীদের চিকিৎসা য় আত্মনিয়োগ করেন সোমেশ্বরপ্রসাদ। বহু দুঃস্থ রোগীর ঔষধের ব্যবস্থা ও আর্থিক সহায়তা করতেন তিনি। বিভিন্ন ক্লাব, জনকল্যানমূলক প্রতিষ্ঠানের সাথে জড়িত ছিলেন। শক্তি সংঘ, নদীয়া জেলা জনকল্যান সংঘ, নিখিল বঙ্গ মৎসজীবী সঙ্ঘের তিনি প্রতিষ্ঠাতা। অনুন্নত সম্প্রদায়ের ছাত্রদের সুবিধার জন্য পল্লী অঞ্চলে বিদ্যালয় প্রতিষ্ঠার জন্য আজীবন প্রচেষ্টা করেছেন সোমেশ্বরপ্রসাদ চৌধুরী।
দোয়ারাবাজার উপজেলা
দোয়ারাবাজার ( সিলেটি: ꠖꠧꠅꠣꠞꠣ ꠛꠣꠎꠣꠞ ) বাংলাদেশের সুনামগঞ্জ জেলার অন্তর্গত একটি উপজেলা।
অবস্থান ও আয়তন
এই উপজেলার উত্তরে ভারতের মেঘালয়, দক্ষিণ ছাতক উপজেলা, পূর্বে ছাতক উপজেলা ও সিলেট সদর উপজেলা, পশ্চিমে সুনামগঞ্জ সদর উপজেলা। সুনামগঞ্জ থেকে দোয়ারাবাজারের দূরত্ব প্রায় ১৫ কি.মি. । সিলেট থেকে প্রায় ৬৫ কি.মি.। দোয়ারাবাজার সুরমা নদীর উত্তর পারে হওয়ায় সড়ক পথে সরাসরি যোগাযোগ নেই। ভারত সীমান্তের কাছে হওয়ায় খুব শীত পড়ে এখানে।
প্রশাসনিক এলাকা
দোয়ারাবাজার উপজেলায় বর্তমানে ৯টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম দোয়ারাবাজার থানার আওতাধীন।
নদনদী
দোয়ারাবাজার উপজেলায় রয়েছে ছয়টি নদী। সেগুলো হচ্ছে খাসিয়ামারা নদী, বগরা নদী, সুরমা নদী, নয়াগাঙ নদী এবং চেলা নদী।
শিক্ষা
মুহিবুর রহমান মানিক বালিকা উচ্চ বিদ্যালয় অত্র অঞ্চলের প্রথম বালিকা উচ্চ বিদ্যালয়।
অর্থনীতি
প্রাকৃতিক গ্যাসক্ষেত্র টেংরাটিলা এখানে অবস্থিত।
দোররানাই হাসান
দোররানাই হাসান (জন্ম: ৩১ জানুয়ারি ২০০০) একজন জার্মান-আফগান মহিলা ফুটবল খেলোয়াড় যিনি আফগানিস্তান মহিলা জাতীয় দলের জন্য এবং তার বর্তমান ক্লাব এফ সি হার্থা ০৩ জেলেডর্ফের হয়ে গোলরক্ষক হিসাবে খেলে থাকেন। হাসান এর বাবা ১৯৭২ সালে আফগানিস্তান থেকে জার্মানিতে পড়ালেখা করার জন্য যান এবং বার্লিনে তিনি জন্মগ্রহণ করেছিলেন এবং সেখানেই বেড়ে উঠেন।
ক্লাব ফুটবল
১০ সেপ্টেম্বর ২০১৬ তারিখে এফসি হার্থা ০৩ জেহেলেনডোর বি এর হয়ে তিনি  প্রথম ক্লাব ফুটবলে তার অভিষেক ঘঠে, তিনি ম্যাচটির পূর্ণ ৯০ মিনিট খেলেন।   তিনি ১৬/১৭ সাল থেকে এফসি হার্থা ০৩ জেহেলেনডোর বি এর হয়ে তিনটি মৌসুম খেলছেন এবং ১৮ টি ম্যাচে মোট ১৬২০ মিনিট খেলেন। ১৬/১৭ মৌসুমে তিনি ইলেভনআর মহিলা এলএল এবং ১৭/১৮ মৌসুমের জন্য মহিলা বার্লিন লীগে এবং বর্তমানে ১৮/১৯ মৌসুমে নিজ ক্লাবের জন্য খেলছেন।
জাতীয় ফুটবল
দোররানাই হাসান সিলিগুরিতে অনুষ্ঠিক সাফ চ্যাম্পিয়নশিপে চ্যাম্পিয়ন ভারতের বিপক্ষে আফগানিস্তানের হয়ে আন্তর্জাতিক ফুটবল অঙ্গনে তার অভিষেক ঘটে এবং ঐ ম্যাচ তারা ৫-১ গোল করে পরাজিত হন।  আফগান মহিলা ফুটবল খেলোয়াড়দের অন্যান্যদের মতোই, তালেবান হামলার কারণে তাকে আফগানিস্তানের বাইরে বসবাস করতে হয়েছে। আফগান মহিলা দলের ইতিহাস খুবই কম সময়ের, যার মধ্যে হাসান এই ছোট ইতিহাসের একটি অংশ। আফগান মহিলা দল ২০০৭ সালে গঠিত হয় এবং তাদের প্রথম সাফল্যটি পাকিস্তান লীগের বিজয়ী হিসেবে এবং ২০১২ সালে দক্ষিণ এশীয় কাপের সেমি-ফাইনালিস্ট হওয়ার গৌরব অর্জন করে। বর্তমানে বিশ্বের ১১৫টি দলের মধ্যে তাদের র‌্যাঙ্ক ১০৯।
মালদ্বীপের জাতীয় পতাকা
মালদ্বীপের জাতীয় পতাকা লাল বর্ণের, এর মধ্যভাগে একটি বৃহৎ সবুজ চতুর্ভুজ আছে, যার মাঝে একটি সাদা বর্ণের নতুন চাঁদ রয়েছে।
১৯৬৫ সাল হতে প্রবর্তিত এই পতাকাটি মালদ্বীপের জাতীয় প্রতীক।
দ্য হাউজহোল্ডার (উপন্যাস)
দ্য হাউজহোল্ডার হচ্ছে ১৯৬০ সালে প্রকাশিত রুথ প্রাওয়ার জাবভালা রচিত একটি যৌনউত্তেজক উপন্যাস। এটি প্রেম নামে এক যুবকের সম্পর্কে, যা সম্প্রতি তার জীবনের প্রথম পর্যায়ে, একজন শিক্ষার্থী, তার জীবনের দ্বিতীয় ধাপে, গৃহকর্তা থেকে চলে গেছে। বইটি একটি বিল্ডুংস্রোম্যান, এটি এমন একটি গল্প যেখানে নায়ক মন এবং চরিত্রের বিকাশ ঘটে যখন শৈশবকাল থেকে (নির্দোষতা) বিভিন্ন অভিজ্ঞতার মধ্য দিয়ে সাধারণত আত্মিক সঙ্কটের মধ্য দিয়ে পরিপক্ব হয়ে যায়।
পরিচালক জেমস আইভরি এই উপন্যাস অবলম্বনে দ্য হাউজহোল্ডার নামেই চলচ্চিত্র নির্মাণ করে ১৯৬৩ সালে মুক্তি দেন যেখানে খ্যাতিমান অভিনেতা শশী কাপুর প্রেম চরিত্রে অভিনয় করেছিলেন আর তার স্ত্রী ইন্দু চরিত্রে ছিলেন লীলা নায়ডু।
হালধীয়া চরায়ে বাওধান খায়
হালধীয়া চরায়ে বাওধান খায় (The Catastrophe) ১৯৮৭ সালে মুক্তিপ্রাপ্ত বিশিষ্ট পরিচালক জাহ্নু বরুয়ার তৃতীয় অসমীয়া চলচ্চিত্র। পাটকাই ফিল্মসের ব্যানারে নির্মিত এই ছবিটির কাহিনীভাগ হোমেন বরগোহাঞি-এর একইনামের বহু পঠিত উপন্যাস থেকে নেওয়া হয়েছে। ছবিটি শ্রেষ্ঠ ছবির স্বর্ণকমল পুরস্কার পাওয়া ছাড়াও আন্তর্জাতিক পর্যায়ের পুরস্কারও পেয়েছিল। ছবিটি ৩৫ মিঃমিঃতে নির্মাণ করা হয়েছিল।
কাহিনী
রসেশ্বর একজন দুখী চাষী। পত্নী এবং দুটি সন্তান সহ চারজনের পরিবার। সামান্য একটুকুরা জমিতে চাষবাস করে কোনরকমে জোড়া-তালি দিয়স সংসার চালায়। একফোটা বৃষ্টির আশায় সকলে আকাশপানে চেয়ে থাকে। অবশেষে বহু আকাংক্ষিত বৃষ্টির ধারা নামল। রসেশ্বর লাঙল নিয়ে হাল চষতে গেল। মাঠে গিয়েই রসেশ্বর খবর পেল যে যেটুকু জমি পুরুষানুক্রমে চাষ করে আসছে, সেই জমি এখন থেকে গাঁওয়ের প্রভাবশালী মহাজন সনাতনের। রসেশ্বর সনাতন মহাজনের কাছে ঋণগ্রস্ত ছিল। সেই ঋণ এবং তার বাবদ প্রাপ্য সুদের বিনিময়ে মহাজন জমিটি দখল করেন। এই অন্যায়ের বিরুদ্ধে তিনি আদালতে মামলা করেন।  কিন্তু রঙাফিটার মেরপাকে ন্যায় পাওয়া দূরের কথা, তিনি আরও বেশি দুর্দশাগ্রস্ত হয়ে পড়েন। এমনভাবে নির্বাচন এল। সনাতন মহাজনও নির্বাচন প্রার্থী হল। পেটের দায়ে রসেশ্বর চিরশক্র সনাতন মহাজনের হয়ে নির্বাচনে কাজ করতে বাধ্য হল। সৌভাগ্যক্রমে রসেশ্বরের মামলাটি একজন সৎ হাকিমের কাছে গেল। হাকিম দেখলেন যে ন্যায়িক যুদ্ধে রসেশ্বরের জমি ফিরে পাওয়ার সম্ভাবনা ক্ষীণ বা মামলা চালিয়ে যাওয়াও একজন কপর্দকহীন মানুষের জন্য অসম্ভব কথা। তাই হাকিম মামলা চালিয়ে যাওয়ার পরিবর্তে অন্য একটি পন্থা দেয়। হাকিম মহাজনকে বোঝায় যে মহাজন যেহেতু একজন নির্বাচনী প্রার্থী, রসেশ্বরের বিষয়টি বিরোধীপক্ষ একটি ইস্যু করে নিতে পারে। অতএব জমিটি রসেশ্বরকে ফিরিয়ে দেয়া উচিত। মহাজন মেনে নিলেন এবং জমি ফিরিয়ে দিলেন।
কলাকুশলী
==সম্মান তথা স্বীকৃতি ==
জৈব সার
জৈব সার হল একধরনের কার্বন (C) সমৃদ্ধ সার যা প্রাকৃতিক ভাবে উৎপন্ন হয়। সার হল এমন উপাদান যা মাটি ও উদ্ভিদের পুষ্টি সরবরাহ ও বৃদ্ধি বজায়  রাখার জন্য প্রয়োগ করা হয়। জৈব সারের মধ্যে রয়েছে খনিজ উৎস, সকল প্রাণীর বজ্য, তরল কম্পোস্ট, গুয়ানো, উদ্ভিদ নির্ভর সার যেমন: কম্পোস্ট, বায়োসলিড।  এছাড়াও অন্যান্য অজৈব ও অরাসায়নিক সার রয়েছে যা জৈব কৃষির মূলনীতি মেনে চলে, যা বাণিজ্যিক জৈব কৃষিতে ব্যবহার করা যেতে পারে।
জৈব সার হচ্ছে যেসব সার কোন জীবের দেহ থেকে প্রাপ্ত হয় অর্থাৎ উদ্ভিদ বা প্রাণির ধ্বংসাবশেষ থেকে পাওয়া যায়। যেমন: গোবর সার, সবুজ সার, খৈল ইত্যাদি। গাছের প্রায় সব খাদ্য উপাদানই জৈব সারে থাকে।
উদাহরণ এবং উৎস
প্রধান জৈবসার গুলো সার হল পীট, প্রাণিজ উৎস এবং কৃষিকার্য কাছ থেকে প্রাপ্ত উদ্ভিদ বজ্য এবং পরিশোধিত নর্দমার কাঁদা।
খনিজ পদার্থ
খনিজ দ্রব্য খনি থেকে আহরিত অথবা প্রাণীর জীবাশ্ম পণ্য যেমন :সবুজ বালি (অজৈব সামুদ্রিক পলির স্তর), কিছু চুনাপাথর (জীবাশ্মের আস্তরন) এবং ফসফেট শিলা । চুনাপাথর বা চুন যোগ করা পি.এইচ মান বৃদ্ধির একটি উপায় মাটির পি.এইচ (pH) বৃদ্ধির মাধ্যমে মাটিস্থ অণুজীব উজ্জিবীত হয়, যার ফলে জৈবিক ক্রিয়া বৃদ্ধি পায়, যা মাটির মধ্য দিয়ে পুষ্টিকে আরও অবাধে প্রবাহিত করতে সাহায্য করে। পুষ্টি উপাদানগুলো সহজে চলাচল করতে পারলে উদ্ভিদের পক্ষে তা গ্রহণ করা সহজ হয় ফলে উদ্ভিদ সবল ও স্বাস্থ্যবান হয়ে ওঠে। যদি মাটিতে ইতোমধ্যেই পি.এইচের মান সুষম থাকে তবে মাটিতে চুন দেয়া অনর্থক হবে।
প্রাণীজ উৎস
প্রাণীজ উপকরণের মধ্যে পশুর সার এবং পশু জবাইয়ের অবশিষ্টাংশ উভয়ই অন্তর্ভুক্ত। দুধ উৎপাদনকারী দুগ্ধজাত প্রাণী, ডিম উৎপাদনকারী হাঁস-মুরগি এবং মাংস ও চর্ম উৎপাদনের জন্য বা খেলাধুলা ও বিনোদনের জন্য প্রতিপালিত প্রাণী থেকে জৈব সার(গোবর) পাওয়া যায়। শুধুমাত্র মার্কিন যুক্তরাষ্ট্রে গবাদি পশুর সারের প্রচুর উৎস আছে যার পরিমাণ প্রতি বছরে প্রায় দুই বিলিয়ন টন পর্যন্ত পৌঁছায়, এবং একটি মুরগির প্রতি ছয় মাসে এক ঘনফুট সার উৎপাদন করার সক্ষমতা রয়েছে। মাটিতে এসকল সার যোগ করার মাধ্যমে ফসলে নাইট্রোজেন, পটাসিয়াম, ফসফরাস, সালফার, ম্যাগনেসিয়াম এবং ক্যালসিয়াম যোগ হয়। জৈব উপাদান মাটিতে পানি চলাচল বৃদ্ধির মাধ্যমে মাটির স্থিতিশীলতা বৃদ্ধি করে, এটি মাটিতে উপকারী ব্যাকটেরিয়া যোগ করে এবং সেই সাথে ভূমিক্ষয়ের প্রভাব কমাতে পারে। কোন সারকে জৈব হিসাবে বিবেচনা করার জন্য এটি অবশ্যই জৈব পশুসম্পদ বা প্রত্যয়িত জৈব সার উৎপাদকের কাছ থেকে আসতে হবে। জৈব সার পাওয়া না গেলে, যতক্ষণ পর্যন্ত প্রাণীদের ঘোরাঘুরি করার অন্য কোন জায়গা থাকে যাতে প্রাণীদের অন্ধকারে আবদ্ধ করে না রাখা হয়, এবং চাষীরা জেনেটিকালি পরিবর্তিত ফিড ব্যবহার করা থেকে বিরত থাকে ততক্ষণ পর্যন্ত তাদের অজৈব সার ব্যবহার করার অনুমতি দেওয়া হয়। তাজা সার অর্থাৎ যে সার এখনো ভালোভাবে পচেঁ নি সেই সার উদ্ভিদে সমস্যা সৃষ্টি করতে পারে কারণ এতে অ্যামোনিয়া খুব বেশি হতে পারে বা পশুর অন্ত্র থেকে প্রাপ্ত উদ্ভিদের জন্য ক্ষতিকর ব্যাকটেরিয়া থাকতে পারে। এটি উদ্ভিদের উপর বিরূপ প্রভাব ফেলতে পারে কারণ অ্যামোনিয়া শিকড়কে পুড়িয়ে ফেলতে পারে এবং প্রাণীর অন্ত্র থেকে উৎপন্ন জীবাণু মাটিতে থাকা উপকারী অণুজীবের ক্ষতি করতে পারে অথবা তাদের মেরে ফেলতে পারে। যেমন: ই.কোলি এবং স্যালমোনেলার ​​মতো ব্যাকটেরিয়াকে নষ্ট করতে পারে। তাজা সারে আগাছা জন্মানোর ঝুঁকিও রয়েছে, কারণ ঘাসের বীজ প্রাণীর অন্ত্রের মধ্য থাকতে পারে বা গবাদি পশুর বিছানায় বীজ থাকতে পারে, যা প্রায়ই সারের সাথে মিশ্রিত হয়। অতএব, সার কম্পোস্ট করা তথা পচিয়ে ফেলা প্রয়োজন যাতে যেকোনো বীজ বা রোগজীবাণুকে মরে যায় এবং অ্যামোনিয়ার পরিমাণ কমে যায়। মুরগির মল এবং বিছানায় মুরগির যে আবর্জনা থাকে, সেটা একধরনের জৈব সার যা কৃত্রিম সারের চেয়ে অনেক উচ্চতর সার। এটিতে অন্যান্য সারের অনুরূপ খনিজ উপাদান যেমন কপার, জিংক, ম্যাগনেসিয়াম, বোরন এবং ক্লোরাইড রয়েছে। প্রাপ্ত মুরগির আবর্জনার ধরনের উপর নির্ভর করে এতে পাখির অবশিষ্টাংশ থাকতে পারে। এই ধরনের মুরগির আবর্জনা ফসলে ছড়ানো উচিত নয় কারণ ক্ষয়প্রাপ্ত পাখির মধ্যে থাকা ব্যাকটেরিয়া দ্বারা সৃষ্ট একটি রোগ বটুলিজমের কারণে পশু চরাতে ঝুঁকি তৈরি করতে পারে।
বাদুড়ের গুয়ানো(বিষ্ঠা) হাজার হাজার বছর ধরে সার হিসেবে ব্যবহৃত হয়ে আসছে, বিশেষ করে ইনকাদের দ্বারা; যারা বাদুড় এবং তাদের গুয়ানোকে এত মূল্যবান বলে মনে করে যে একটি বাদুড়কে হত্যার শাস্তি ছিল মৃত্যুদন্ড। বাদুড়ের গুয়ানোতে কার্বন, নাইট্রোজেন, সালফার এবং ফসফরাসের মতো উপাদান বেশি থাকে। গুয়ানোতে প্রায় ১০% নাইট্রোজেন থাকে, যা উদ্ভিদকে স্বাস্থ্যবান, প্রাণবন্ত ও সবুজ রাখতে সাহায্য করে এবং গাছের বৃদ্ধি ত্বরান্বিত করে। বাড়ির ভিতরে এবং বাইরে, বড় বাগান কিংবা ছোট গাছপালায়  কারখানাজাত সারের তুলনায় গুয়ানো ব্যবহার করা উত্তম ও নিরাপদ। কারণ ইহা মাটি থেকে সহজে পরিস্রুত হয় না  বরং অবশিষ্ট থাকে এবং ধীরে ধীরে গাছপালাকে পুষ্টি যোগায় এবং মাটির উর্বরতা বৃদ্ধি করে। গুয়ানো বায়োরিমিডিয়েশন (bioremediation) জীবাণুতেও সমৃদ্ধ যা মাটি থেকে অপকারী টক্সিন (বিষাক্ত পদার্থ) পরিষ্কার করতে সাহায্য করে। যে বিষাক্ত উপাদানগুলোর কারণে গাছের বৃদ্ধি কমে যেতে পারে এবং গাছের স্বাস্থের ক্ষতি করতে পারে।
মানুষ এবং পশুদের মূত্র, একটি সার। মূত্রে বিদ্যমান ইউরিয়া একটি নাইট্রোজেন সমৃদ্ধ একটি যৌগ। মূত্রে ফসফরাস এবং পটাসিয়ামও রয়েছে।   মানুষের মূত্রে সাধারণত পটাসিয়ামের ৩ গুণ বেশি এবং ফসফরাসের চেয়ে ২০ গুণ বেশি নাইট্রোজেন থাকে।  মানুষের মূত্রে পটাসিয়ামের পরিমাণ পরিবর্তনশীল। কারণ ইহা ব্যক্তির খাদ্যে পটাসিয়ামের পরিমাণের উপর নির্ভরশীল। মূত্র বর্তমানে কোনো বাণিজ্যিক কৃষি কার্যক্রমে ব্যবহার করার অনুমতি নেই। যাইহোক, চলমান গবেষণায় দেখা গেছে যে,১২-১৬ মাসের জন্য বদ্ধ পাত্রে সংরক্ষিত মূত্র ৯৯% ক্ষতিকারক ব্যাকটেরিয়া নির্মূল করে। কারণ ঐ মূত্রে ইউরিয়ার পরিমাণ এবং পি.এইচ বৃদ্ধি পায়।
পশুর উপজাত যখন কোনো প্রাণীকে হত্যা/জবেহ করা হয়, তখন পশুর মাত্র ৪০% থেকে ৬০% উপকারী অংশ, বাকি ৪০% থেকে ৬০% উপজাত হিসাবে শ্রেণীবদ্ধ করা হয়।মৃত প্রাণীর এই উপজাতগুলি বেশিরভাগই খাবার অযোগ্য সেগুলো হলো- রক্ত, হাড়, পালক, চামড়া, খুর, শিং, ইত্যাদি। এগুলো পরিশুদ্ধ করে রক্তের গুঁড়া, হাড়ের গুঁড়া, মাছের গুঁড়া এবং শিং কুচি হিসেবে কৃষিকাজে সার হিসেবে ব্যবহার করা হয়।
উদ্ভিদ
প্রক্রিয়াজাত উদ্ভিজ্জ জৈব সারের মধ্যে রয়েছে কম্পোস্ট, হিউমিক অ্যাসিড, শস্যদানার গুঁড়া, অ্যামিনো অ্যাসিড এবং সামুদ্রিক শৈবালের নির্যাস। আরেকটা উদাহরণ হল প্রাকৃতিক এনজাইম দ্বারা সরলীকৃত প্রোটিন। পূর্ববর্তী বছরে উৎপাদিত ফসলের পচে যাওয়া অবশিষ্টাংশ তথা সবুজ সার জৈব সারের আরেকটা উৎস।
কম্পোস্ট উদ্ভিদে সামান্য পুষ্টিই সরবরাহ করে, তবে এটি জৈব পদার্থ বৃদ্ধির মাধ্যমে মাটির স্থিতিশীলতা প্রদান করে এবং উর্বরতা ধরে রাখে। কম্পোস্ট অণুজীবগুলিকে প্রচুর পরিমাণে বংশবৃদ্ধি করতে সাহায্য করে। যার ফলস্বরূপ অণুজীবগুলো মাটিতে বিদ্যমান উদ্ভিদ অবশিষ্টাংশকে বিশ্লেষিত ও সরল করে উদ্ভিদের সহজে আত্তীকরণের জন্য  জৈব পুষ্টিতে রূপান্তরিত করে।
ভুট্টার আটা, আলফালফা, তুলার বীজ বা সয়াবিন দিয়ে 'শস্যদানার গুঁড়া' তৈরি করা যেতে পারে। বেশিরভাগ শস্যদানার গুঁড়া নাইট্রোজেন এবং পটাসিয়াম সরবরাহ করে, তবে সয়াবিনের গুঁড়া নাইট্রোজেন এবং ফসফরাস সরবরাহ করে।  বীজ রোপণের সময় বা চারা অবস্থায় এটা ব্যবহার করলে মাটির মধ্যে অ্যামোনিয়া বৃদ্ধি হতে পারে এবং বীজ নষ্ট করে ফেলতে পারে। তাই ফসলের সাফল্য নিশ্চিত করার জন্য উদ্ভিদের পরিপূর্ণ বিকাশের পরে এগুলি ব্যবহার করার পরামর্শ দেওয়া হয়।
যুক্তরাষ্ট্রের কৃষি গবেষণা সেবা (সংস্থা) ARS এর গবেষণায় দেখা গেছে যে কৃষিক্ষেত্রে শেওলা কে ব্যবহার করা হয় নাইট্রোজেন এবং ফসফরাস মাটিতে ধরে রাখার জন্য,যাতে পানিতে ধুয়ে না যায়‌  তবে এটি জৈব সার হিসাবেও ব্যবহার করা যেতে পারে। যুক্তরাষ্ট্রের কৃষি গবেষণা সেবা এর বিজ্ঞানীরা মূলত "অ্যালগাল(শৈবাল সমৃদ্ধ) টার্ফ স্ক্রাবার"(এটা হল একটি অভিনব  প্রযুক্তি যা পানি নিষ্কাশন করে) তৈরি করেছিলেন যাতে পানিতে পুষ্টির স্রোত কমানো যায় এবং ঝরনা, নদী এবং হ্রদের প্রবাহিত পানির গুণমান বৃদ্ধি পায়। তারা দেখেছে যে এই পুষ্টি সমৃদ্ধ শেওলা শুকিয়ে গেলে শসা এবং ভুট্টার চারাগুলিতে প্রয়োগ করা যেতে পারে এবং এটা প্রয়োগের ফলে কৃত্রিম সারের সমতুল্য বৃদ্ধি লক্ষ্য করা যায় ।
পীট
পীট হল আংশিক বিযোজিত (পচনশীল) উদ্ভিদ উপাদান। এটি জৈব পদার্থের একটি উৎস। উচ্চমাত্রায় জৈব পদার্থ সমৃদ্ধ মাটি শক্ত, দৃঢ় বা নিচ্ছিন্দ্র হওয়ার সম্ভাবনা কম। পীট মাটির বায়ু চলাচল এবং পানি নিষ্কাশন ব্যবস্থার উন্নতি করে, সেইসাথে মাটিস্থ অণুজীব গুলোর কার্যকারিতা বৃদ্ধি করে। এটি কখনও কখনও সর্বাধিক ব্যবহৃত জৈব সার হিসাবে স্বীকৃতি পায় এবং এটি আয়তনের দিক থেকে শীর্ষ মাটির জৈব শোধক (মাটির গুনগত মান উন্নয়নকারী)।
মানব বজ্য
এটি বায়োসলিড নামেও পরিচিত। এটি এমন এক ধরনের বর্জ্য যা জৈবিকভাবে গাছের জন্য নিরাপদ বলে বিবেচিত না হওয়া পর্যন্ত শোধন করা হয়েছে, মিশ্রিত করা হয়েছে, কম্পোস্ট করা হয়েছে এবং কখনও কখনও শুকানো হয়েছে। সার হিসাবে এটি সাধারণত কৃষির সাথে সম্পৃক্ত নয় এমন ক্ষেত্রে যেমন সিলভিকালচার বা মাটি শোধনে ব্যবহৃত হয়। কৃষি উৎপাদনে বায়োসোলিডের ব্যবহার কম। কারণ মার্কিন যুক্তরাষ্ট্রের কৃষি বিভাগ (USDA) এর জাতীয় জৈব প্রোগ্রাম (NOP) রায় দিয়েছে যে মার্কিন যুক্তরাষ্ট্রে জৈব খাদ্য উৎপাদনে তথা কৃষিক্ষেত্রে বায়োসলিড ব্যবহারের অনুমতি নেই। বিষাক্ত ধাতু জমে থাকা, ঔষধের অবশিষ্টাংশ, হরমোন এবং অন্যান্য কারণের কারণে বায়োসলিড অগ্রহণযোগ্য।
টয়লেট এবং নর্দমার কালো মাটি একটি ঐতিহ্যগত জৈব সার যা খুব কমই প্রক্রিয়াজাত করা হয়।
কৃষিতে প্রয়োগ
অজৈব চাষে, কৃত্রিম এবং জৈব সার ব্যবহারের মধ্যে সামঞ্জস্য রয়েছে, অজৈব সার সহজেই পাওয়া যায় তাই সাধারণত রাসায়নিক সার কৃষি ক্ষেত্রে অধিক ব্যবহৃত হয়। রাসায়নিক সারের সম্পূরক হিসেবে জৈব সার যেমন ফসলের অবশিষ্টাংশ বা গোবর সার প্রয়োগ করা হয়।
সার বৃক্ষ মাটির গভীরতা থেকে পুষ্টি উপাদান এনে জৈব চাষে সহায়তা করে এবং পানির ব্যবহার নিয়ন্ত্রণে সহায়তা করে। বায়ুমণ্ডল থেকে নাইট্রোজেন সংবদ্ধকরণের মাধ্যমে মাটিকে সবুজ সার এবং ফসফরাস (পুষ্টি সংগ্রহের মাধ্যমে) সমৃদ্ধ করার জন্য লিগুমিনাস আবরণ ফসল উৎপাদন করা হয়।
পুষ্টি উপাদানের ঘনত্ব
সাধারণভাবে, জৈব সারের পুষ্টিগুণ বেশি মিশ্রিত থাকে।যা উদ্ভিদের জন্য খুব কম সহজলভ্য। তবে এটি অদ্রবণীয় নাইট্রোজেন ধারণকারী ধীর-নিঃসরণীয় সার হিসাবে পছন্দনীয় হতে পারে। জৈব সারের স্বভাব হলো, জৈব সার মাটিতে ভৌত এবং জৈবিক পুষ্টি সঞ্চয়ের পরিমাণ বাড়ায়, অতিরিক্ত সারপ্রয়োগের দ্বারা সংঘটিত ঝুঁকি হ্রাস করে। জৈব সারের পুষ্টি উপাদান, দ্রবণীয়তা এবং পুষ্টি উপাদান নিঃসরণের হার সাধারণত খনিজ সারের তুলনায় অনেক কম। নর্থ ক্যারোলিনা বিশ্ববিদ্যালয়ের একটি গবেষণায় দেখা গেছে যে মাটিতে সম্ভাব্য খনিজযোগ্য নাইট্রোজেন (PMN) কৃত্রিম নিয়ন্ত্রণের তুলনায় জৈব মালচড সিস্টেমে ১৮২-২৮৫% বেশি।
অতিরিক্ত সার প্রয়োগ জনিত পাতা পুড়ে যাওয়ার ঝুঁকিযুক্ত কিছু 'দ্রুত-নিঃসরণীয়' জৈব সার রয়েছে। এর মধ্যে রয়েছে অকম্পোস্টকৃত পশুর সার, মাছের নির্যাস, রক্তগুড়া(ব্লাডমিল) এবং প্রস্রাব। কম্পোস্ট প্রক্রিয়া এই উৎসগুলোর নাইট্রোজেনকে আরও স্থিতিশীল করে (কিছু অপচয় সহ)।
মাটির জীববিজ্ঞান
জৈব সার জীববৈচিত্র্য এবং মাটির দীর্ঘমেয়াদী উৎপাদনক্ষমতা উন্নত করতে পারে এবং অতিরিক্ত কার্বন ডাই অক্সাইড ধারণ করতে পারে।
জৈব পুষ্টি সমূহ, জৈব পদার্থ এবং মাইক্রোনিউট্রিয়েন্ট সরবরাহের মাধ্যমে মাটিস্থ অণুজীবগুলোর (যেমন: মাইকোরাইজা ছত্রাক) কার্যক্ষমতা বৃদ্ধি করে। আর মাইকোরাইজা ছত্রাক উদ্ভিদকে পুষ্টি শোষণে সহায়তা করে। জৈব পুষ্টি  কীটনাশক, শক্তি এবং সারের খরচ অতিমাত্রায় হ্রাস করতে পারে।
সামঞ্জস্যতা
কম্পোস্ট এবং অন্যান্য উৎস থেকে জৈব সারগুলির পুষ্টি উপাদান এক চালান থেকে অন্য চালানে বেশ পরিবর্তন হতে পারে। তাই নির্দিষ্ট চালান (ব্যাচ) পরীক্ষা ছাড়া, প্রয়োগকৃত পুষ্টির পরিমাণ সঠিকভাবে জানা যাবে না। তবুও, এক বা একাধিক গবেষণায় দেখা গেছে যে, জৈব সার দীর্ঘ সময়ব্যাপী ব্যবহার করা হলে ইহা রাসায়নিক সারের মতো কার্যকর।
টীকা
<references group="টীকা"/>
প্রিন্সেস আয়াহ বিনতে ফয়সাল
প্রিন্সেস আয়াহ বিনতে ফয়সাল (জন্মঃ ১১ ফেব্রুয়ারি, ১৯৯০) হলেন প্রিন্স ফয়সাল বিন হোসেন এবং প্রিন্সেস আলিয়া তাবাআর মেয়ে। তিনি জর্ডানের বাদশাহ দ্বিতীয় আবদুল্লাহর ভাগ্নী। আয়াহ প্রিন্স ফয়সালের সন্তানদের মধ্যে জ্যেষ্ঠ।
জন্ম
১৯৯০ সালের ১১ ফেব্রুয়ারি প্রিন্সেস আয়াহ বিনতে ফয়সাল জন্মগ্রহণ করেন। তিনি হাশেমি রাজবংশের সদস্য।
বিবাহ
প্রিন্সেস আইয়াহ ২২ মে ২০১৪ তারিখে জর্ডানের আম্মানে মোহাম্মাদ তালাল হালাওয়ানিকে বিয়ে করেন। এই বিয়েতে উপস্থিত ছিলেন বাদশাহ আবদুল্লাহ, রাণী রানিয়া, যুবরাজ হোসেন, প্রিন্সেস মুনা, প্রিন্সেস আলিয়া, প্রিন্সেস ইমান, প্রিন্স তালাল, প্রিন্স আলি, কুইন সোফিয়া অফ স্পেনসহ রাজকীয় ব্যক্তিবর্গ। ২ মে, ২০১৬ সালে তিনি তার প্রথম কন্যা সন্তানের জন্ম দিয়েছেন। তার নাম প্রিন্সেস রাইয়াহ।
পরিবার
প্রিন্সেস আয়াহ বিনতে ফয়সালের বাবা-মায়ের বিবাহ বিচ্ছেদ ঘটে ২০০৮ সালে। তার মা বর্তমানে তিনি বর্তমানে প্রমিস ওয়েলফেয়ার সোসাইটির সভাপতি । তিনি একাধিক স্ক্লেরোসিস ফাউন্ডেশনেরও সভাপতি। তার নানা একজন সুপরিচিত ও সম্মানিত জর্ডান ব্যবসায়ী এবং রয়েল জর্ডানিয়ান এয়ারলাইন্সের প্রতিষ্ঠাতা ও সভাপতি
ডেকাইন
ডেকাইন একটি অসম্পৃক্ত হাইড্রোকার্বন। এর গাঠনিক সংকেতে কার্বন -কার্বন ত্রিবন্ধন বিদ্যমান। ত্রিবন্ধনের একটি সিগমা ও দুটি পাই বন্ধন। কার্বন কার্বন বন্ধনের দৈর্ঘ্য ০.১২১ ন্যানোমিটার এটি সাধারণ অবস্থায় তরল। এর রাসায়নি্ক সংকেত CH । ডেকাইন অবস্থান সমানুতা প্রদর্শন করে। এটার আকৃতি সরল রৈখিক।
ডেকাইনের ধর্ম
ডেকাইন অনুর ত্রিবন্ধনযুক্ত কার্বন পরমাণুদ্বয় sp সংকরিত হয়। এই দুটো কার্বন পরমাণুর sp সংকর অরবিটাল পরস্পর অধিক্রমন দ্বারা কার্বন-কার্বন সিগমা বন্ধন গঠন করে। প্রতিটি কার্বনের উপর লম্বভাবে অবস্থিত দুটি করে p-অরবিটাল পার্শ্বিক অধিক্রমন করে দুটি কার্বন-কার্বন পাই বন্ধন (π) গঠন করে। এভাবে কার্বন পরমাণুদ্বয় একটি সিগমা ও দুটি পাই বন্ধন অর্থাৎ ত্রিবন্ধন দ্বারা যাউক্ত হয়ে ডেকাইন অণু সৃষ্টি করে।
ভৌত ধর্ম
ডেকাইন গ্যাসীয় পদার্থ। ব্রোমিনের লাল দ্রবন ধীরে ধীরে বর্ণহীন করে ফেলতে পারে। এর উপস্থিতিতে পটাশিয়াম পার ম্যাঙ্গানেট দ্রবণ বর্ণহীন হয়। এমোনিয়াকাল সিলভার নাইট্রেট দ্রবণের সাথে বিক্রিয়ায় সিলভার এলকানাইডের সাদা অধঃক্ষেপ পড়ে।
রাসায়নিক বিক্রিয়া
ডেকাইনের রাসায়নিক বিক্রিয়া অসম্পৃক্ত হাইড্রোকার্বন ডেকিনের অনুরূপ। এরা ইলেক্ট্রনাকর্ষী যুত বিক্রিয়া দেয়। এই বিক্রিয়ার কারণ পাই বন্ধনের হালকাভাবে বিরাজিত পাই ইলেকট্রন। পাই বন্ধনের ইলেকট্রণ মেঘমালার সংস্পর্শে এসে ইলেকট্রন আকর্ষী বিকারক এসে সংযুক্ত হয়ে অন্তর্বর্তী কার্বোনিয়াম আয়ন গঠন করে যা পরবর্তীতে বিকারকের কেন্দ্রাকর্ষী অংশ দ্বারা প্রশমিত হয় এবং যুত যৌগ গঠন করে। ডেকিনের তুলনায় ডেকানের অসম্পৃক্ততা বেশি। কারণ ডেকিনে একটি পাই বন্ধন থাকে কিন্তু ডেকাইনে দুটি পাই বন্ধন থাকে। ডেকেন বা ডেকিনের অম্লধর্ম নেই বললেই চলে কিন্ত ডেকাইন অম্লধর্মী। এর কারণ ডেকাইন অনুর কার্বন পরমাণুর sp সংকরন  ডেকাইন পাঁচ ধরনের বিক্রিয়া প্রদর্শন করে।
ডেকাইনের ব্যবহার
ডেকাইনকে বিভিন্ন ধরনের পলিমার উৎপাদনে কাঁচামাল হিসেবে ব্যবহার করা হয়।
বাভুলগাঁও
বাভুলগাঁও (Babhulgaon) ভারতের মহারাষ্ট্র রাজ্যের হিঙ্গোলি জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে বাভুলগাঁও শহরের জনসংখ্যা হল ৬৬০০ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৪৭%। পুরুষদের মধ্যে সাক্ষরতার হার ৫৯% এবং নারীদের মধ্যে এই হার ৩৪%। সারা ভারতের সাক্ষরতার হার ৫৯.৫%, তার চাইতে বাভুলগাঁও এর সাক্ষরতার হার কম।
এই শহরের জনসংখ্যার ১৭% হল ৬ বছর বা তার কম বয়সী।
চরভূরুঙ্গামারী ইউনিয়ন
চর ভূরুঙ্গামারী বাংলাদেশের রংপুর বিভাগের কুড়িগ্রাম জেলার ভূরুঙ্গামারী উপজেলার অন্তর্গত একটি ইউনিয়ন।
নামকরণ
চর ভূরুঙ্গামারী মৌজা ও গ্রামের নামানুসারে এ ইউনিয়নের নাম রাখা হয় চর-ভূরুঙ্গামারী ইউনিয়ন।
অবস্থান
চর ভূরুঙ্গামারী ইউনিয়নটি ভূরুঙ্গামারী উপজেলার উত্তর-পূর্ব কোণে অবস্খিত। এই ইউনিয়নের পূর্বে ভারতের আসাম রাজ্য, পশ্চিমে তিলাই ইউনিয়ন পরিষদ, উত্তরে ভারত, দক্ষিণে পাইকেরছড়া ইউনিয়ন।
গ্রাম ও মৌজা
মৌজার সংখ্যা: ৩টি গ্রামের সংখ্যা: ১৬টি- ১) ইসলামপুর, ২) ভূরুঙ্গামারী, ৩) বহলগুড়ি, ৪) আরাজীপাইকডাঙ্গা, ৫) ব্যাপারীটারী, ৬) চরুয়াটারী, ৭) বানিয়াটারী, ৮) চর ভূরুঙ্গামারী, ৯) মুসুল্লীটারী, ১০) চর ভূরুঙ্গামারী মাধ্য পাড়া, ১১) হুচারবালা, ১২) সিসববাড়ী, ১৩) ইসলামপুর পশ্চিম পাড়া, ১৪) দরগা পাড়া, ১৫) ইসলামপুর পূর্ব পাড়া,  ১৬) চর ভূরুঙ্গামারী মধ্যপাড়া।
যোগাযোগ ব্যবস্থা
দেশের বিভিন্ন এলাকা হতে চর ভূরুঙ্গামারী ইউনিয়নে আসতে হলে ভূরুঙ্গামারী উপজেলা পর্যন্ত বাসযোগে আসতে হবে। ভূরুঙ্গামারী উপজেলা বাসস্ট্যান্ড হতে অটো রিক্সা, ভটভটি ও রিক্সাযোগে সরাসরি চর ভূরুঙ্গামারী ইউনিয়নে আসা যাবে। উপজেলা সদর হতে চর ভূরুঙ্গামারী পর্যন্ত সম্পূর্ণ রাস্তাটি পাকা। দূরত্ব প্রায় ১৮ কিলোমিটার।
দন্তক্ষয়
দন্তক্ষয় হচ্ছে ব্যাকটেরিয়ার কারণে সৃষ্টি অ্যাসিডের মাধ্যমে দাঁতের ক্ষয়। ইংরেজিতে এটা ডেন্টাল ক্যারিস বা ক্যাভিটিস নামে পরিচিত। দন্তক্ষয় হলুদ থেকে কালো বিভিন্ন বর্ণের হতে পারে। দাঁতের ব্যথা বা খেতে সমস্যা হওয়া এর অন্যতম লক্ষণগুলোর অন্তর্ভুক্ত। দন্তক্ষয়ের ফলে সৃষ্ট জটিলতাগুলোর মধ্যে রয়েছে দাঁতের আশেপাশের টিস্যুতে প্রদাহ হওয়ায়, দাঁত হারানো, এবং সংক্রমণ বা মাংসপিণ্ড তৈরি হওয়া।
ব্যাকটেরিয়ার মাধ্যমে সৃষ্ট অ্যাসিড (মূলত ল্যাকটিক অ্যাসিড) দাঁতের কঠিন অংশগুলো (অ্যানামেল, ডেন্টিন ও সিমেন্টাম) বিগলিত করার ফল দন্তক্ষয় হয়। দাঁতে লেগে থাকা খাদ্যকণা বা চিনি যখন ব্যাকটেরিয়া শক্তি উৎপাদনের উদ্দেশ্যে রাসায়নিকভাবে ভেঙে ফেলে তখন এই অ্যাসিড উৎপন্ন হয়। খাদ্যে থাকা মনোস্যাকারাইড হচ্ছে এই ব্যাকটেরিয়ার প্রাথমিক শক্তির উৎস আর এজন্য যেসকল খাবারে মনোস্যাকারাইড (গ্লুকোজ জাতীয় খাবার) বেশি তা দন্তক্ষয়ের ঝুঁকি বাড়ায়। যদি খনিজের ভাঙ্গনের পরিমাণ, লালা বা এ জাতীয় উপাদানের মাধ্যমে দাঁতের উপরের এই খনিজ আবরণ তৈরির পরিমাণের চেয়ে বেশি হয় তখন দন্তক্ষয় শুরু হয়। এজন্য যেসকল রোগ বা ওষুধের প্রভাবে লালা তৈরির পরিমাণ হ্রাস পায় সেগুলো দন্তক্ষয়ের ঝুঁকি বাড়ার জন্য দায়ী। লালা তৈরি হ্রাস করে এমন রোগগুলোর মধ্যে আছে ডায়াবেটিস ও শোগ্রেন সিনড্রোম। তাছাড়া এন্টিহিস্টামিন ও বিষন্নতারোধী ওষুধগুলোও লালার উৎপাদন হ্রাসে ভূমিকা রাখে। রোগ ও ওষুধ ছাড়া দারিদ্রতা, দাঁত না মাজা বা দাঁতের যত্ন না নেওয়া, এবং মাড়ির পেছনে সরে যাওয়ার মাধ্যমে দাঁতের গোড়া প্রকাশিত হওয়াও দন্তক্ষয়ের ঝুঁকি বৃদ্ধিতে ভূমিকা রাখে।
দন্তক্ষয় প্রতিরোধের জন্য নিয়মিত সকালের নাস্তার পর ও রাতে ঘুমাতে যাওয়ার আগে দাঁত পরিষ্কার করা, চিনিযুক্ত খাবার কম গ্রহণ করা, কিছু পরিমাণ ফ্লোরাইড গ্রহণ করা প্রয়োজন। দন্তক্ষয় রোধে প্রতিদিন দুই বার দাঁত মাজা ও দিনে একবার ফ্লস করার পরামর্শ প্রদান করা হয়। পানি, লবণ, বা টুথপেস্ট থেকে ফ্লোরাইড পাওয়া যেতে পারে। মায়ের দন্তক্ষয়ের চিকিৎসা প্রদানের মাধ্যমে সন্তানের দন্তক্ষয়ের ঝুঁকি কমানো সম্ভব, কারণ এর ফলে মা থেকে সন্তানের মধ্যে সুনির্দিষ্ট ব্যাকটেরিয়ার ছড়িয়ে যাওয়া পরিমাণ হ্রাস করা সম্ভব। নিয়মিত পরীক্ষার মাধ্যমে দন্তক্ষয় আগে থেকে নির্ণয় করা সম্ভব। ক্ষয়ের তীব্রতার উপর ভিত্তি করে আক্রান্ত দাঁতকে রক্ষা করতে বিভিন্ন রকমের চিকিৎসা প্রদান করা যেতে পারে বা দাঁত ফেলে দেওয়ারও প্রয়োজন পড়তে পারে। এখন পর্যন্ত দাঁতে কোনো অংশ বড়ো পরিমাণে পুনরায় বৃদ্ধি করার প্রক্রিয়া নেই। উন্নয়নশীল দেশগুলোতে দন্তক্ষয়ের চিকিৎসা পাওয়ার ক্ষেত্রে সীমাবদ্ধতা রয়েছে। দন্তক্ষয়ের ফলে সৃষ্ট ব্যাথা রোধে প্যারাসিটামল বা ইবুপ্রোফেন গ্রহণ করা যেতে পারে।
বাংলাদেশে প্রাকৃতিক গ্যাস ও পেট্রোলিয়াম
বাংলাদেশ এশিয়ার ১৯তম বৃহৎ গ্যাস উৎপাদনকারী দেশ। দেশীয় জ্বালানী চাহিদার ৫৬ শতাংশ পূরণ করে গ্যাস। যাহোক, বৃহৎ ও ক্রমবর্ধমান জনসংখ্যার চাহিদা মেটাতে দেশটিকে তীব্র জ্বালানী সংকটের মুখে পড়তে হয়। বাংলাদেশ অপরিশোধিত তেল ও খনিজ দ্রব্যাদির অন্যতম আমদানিকারক দেশ। এ দেশের জ্বালানী খাত রাষ্ট্র মালিকানাধীন কোম্পানি যেমন বাংলাদেশ পেট্রোলিয়াম কর্পোরেশন ও পেট্রোবাংলা দ্বারা নিয়ন্ত্রিত হয়। এদেশের হাইড্রোকার্বন শিল্পে কাজ করা আন্তর্জাতিক কোম্পানিগুলোর মধ্যে রয়েছে শেভরন, কনোকোফিলিপস, স্ট্যাটওয়েল, গ্যাসপ্রম এবং ওএনজিসি। যেখানে প্রাকৃতিক গ্যাস উৎপাদনের ৫০ শতাংশ আসে শেভরনের গ্যাস কূপগুলো থেকে। ভূতত্ত্ববীদদের বিশ্বাস, দেশের সমুদ্রসীমার এক্সক্লুসিভ ইকোনোমিক জোনে এশিয়া-প্রশান্ত মহাসাগরীয় অঞ্চলের অন্যতম বৃহৎ তেল ও গ্যাসের মজুদ রয়েছে। সংরক্ষণ জ্ঞান ও কারিগরি দক্ষতার অভাব বাংলাদেশকে প্রথম সারির বৈশ্বিক হাইড্রোকার্বন প্রস্তুতকারক দেশ হবার সম্ভাবনাকে বাধাগ্রস্ত করছে।
গ্যাসক্ষেত্রের ইতিহাস
ইংরেজ শাসন আমলে খনিজ তেল ও গ্যাসের সন্ধানের কারণে পূর্ব বাংলা ও আসাম (সিলেট বিভাগ অন্তর্ভুক্ত) প্রদেশ ছিল বিশ্বের সর্বপ্রথম পেট্রোলিয়াম উৎপাদনকারীর মধ্যে একটি। ইন্দো-বাংলা পেট্রোলিয়াম কোম্পানি পূর্ব বাংলায় ১৯০৮ থেকে ১৯১৪ সালের ভেতর সর্বপ্রথম খনিজ তেলের কূপ খনন করে চট্টগ্রাম বিভাগে।পূর্ব বাংলায় ১৯৫৫ সালে বার্মা খনিজ তেল কোম্পানি চট্টগ্রাম বিভাগে প্রথম তেলের সন্ধান পায়। শেল অয়েল কোম্পানি এবং পাকিস্তান পেট্রোলিয়াম আশির দশকে সাতটি গ্যাসক্ষেত্রের সন্ধান পায়।
বাংলাদেশের স্বাধীনতা যুদ্ধের পর, শেখ মুজিবুর রহমান নেতৃত্বে বাংলাদেশের প্রথম সরকারের বিদ্যুৎ ও খনিজসম্পদ মন্ত্রী ড. কামাল হোসেন বাংলাদেশ পেট্রোলিয়াম আইন পাশ করেন ১৯৭৪ সালে। তৎকালীন সরকার অনেক আন্তর্জাতিক তেল কোম্পানিকে বাংলাদেশে অনুসন্ধানে স্বাগত জানায়। সরকার পেট্রোবাংলা কে জাতীয় খনিজসম্পদ সংস্থা হিসাবে চালু করে।  পেট্রোবাংলা আশির দশকে অনুসন্ধান কাজ তরান্বিত করে ও নয়টি নতুন গ্যাসক্ষেত্রের খোঁজ পায়। এছাড়াও ১৯৮৬ সালে পেট্রোবাংলা প্রথম বাণিজ্যিক তেল শোধনাগার স্থাপন করে।
নব্বইয়ের দশকে জালালাবাদ, মৌলভীবাজার বিবিয়ানা ও বাঙ্গুরা-লালমাই হতে বিভিন্ন বহুজাতিক গ্যাস ও তেল কোম্পানি তেল উত্তোলন শুরু করে। যাদের মধ্য শেল ও ইউনোকাল অন্যতম। বৃহত্তর তেল কোম্পানি শেভরন ২০০৫ সালে যাত্রা শুরু করে।
সামুদ্রিক অনুসন্ধান
১৯৭৪ সালে বাংলাদেশ সরকার মহীসোপান এর সাতটি অংশ ছয়টি আন্তর্জাতিক তেল কোম্পানিকে অনুসন্ধানে দেয়। কিন্তু, ১৯৭৮ সাল নাগাদ কোম্পানিগুলি যান্ত্রিক অসুবিধা ও রাজনৈতিক অস্থিতিশীলতাকে কারণ দেখিয়ে চলে যায়। তাদের প্রধান লক্ষ্য ছিল তেল, কিন্তু অনুসন্ধানে তেলের নয় বরং গ্যাস পাওয়া যায়। কিন্তু তখন থেকে বিশ্বে পেট্রোলিয়াম পরিস্থিতি পরিবর্তন আসে। সামুদ্রিক অনুসন্ধানের প্রতিবন্ধকতা সত্ত্বেও আন্তর্জাতিক তেল কোম্পানিগুলির গ্যাস অনুসন্ধানের আগ্রহ অনেক বৃদ্ধি পায়। ১৯৯৮ সালে বাংলাদেশ সরকার অগভীর সমুদ্রে চারটি অংশ নতুন কয়েকটি আন্তর্জাতিক তেল কম্পানিকে অনুসন্ধানে দেয়। শেল, কেরিন এনার্জি ও সান্তোস এই তিনটি কোম্পানি সামুদ্রিক গ্যাসক্ষেত্র সাঙ্গু পরিচালনা করছে।
পারমাণবিক শক্তিধর দেশের তালিকা
thumb|250px|right|একটি [[পারমাণবিক শক্তি স্থাপনা, ক্যাটেনম, ফ্রান্স। ফ্রান্স তার বিদ্যুতের ৮০% পারমাণবিক শক্তি থেকে উৎপাদন করে। ]]
পারমাণবিক শক্তি পরমাণুর তেজস্ক্রিয়তা ব্যবহার করে বিদ্যুৎ শক্তি উৎপাদনের একটি প্রক্রিয়া। যখন কোন তেজস্ক্রিয় পদার্থ যেমন ইউরেনিয়াম-২৩৫ (ইউরেনিয়ামের একটি আইসোটোপ) কে নিউট্রন দ্বারা আঘাত করা হয় তখন তেজস্ক্রিয় পদার্থে পারমাণবিক শৃংখল বিক্রিয়া (nuclear chain reaction) শুরু হয়। এই প্রক্রিয়াকে বলে পারমাণবিক বিযোজন (Nuclear fission)। শৃংখল বিক্রিয়ার ফলে প্রচুর তাপ নির্গত হয়, যা পানিকে ফুটিয়ে বাস্প উৎপন্ন করে। উদ্ভূত বাস্প বাস্পীয় টারবাইন চালাতে ব্যবহৃত হয়।
যদিও পারমাণবিক শক্তি অনেক মেগাওয়াট বিদ্যুৎ শক্তি উৎপাদন করে, কিন্ত বর্জ্য ও পারমাণবিক ঝুঁকির কারণে প্রায়শই এই শক্তি বিতর্কিত থেকেছে। ফলত বিভিন্ন দেশ পারমাণবিক শক্তি নিয়ে বিভিন্ন মত পোষন করে; কিছু দেশ যেমন ফ্রান্স তাদের শক্তির ৮০% পারমাণবিক চুল্লি থেকে সংগ্রহ করে, আবার কিছু দেশ যেমন ইতালি তাদের সকল পারমাণবিক শক্তি কেন্দ্র নিস্ক্রিয় করছে বা করার পদক্ষেপ নিয়েছে।
নিম্নে উল্লিখিত দেশ ছাড়াও কিছু দেশ, যেমন অস্ট্রেলিয়া, এর গবেষণার জন্য পারমাণবিক চুল্লী রয়েছে, কিন্তু বাণিজ্যিকভাবে পারমাণবিক শক্তি উৎপাদনের কোন পরিকল্পনা নেই; কেবলমাত্র বাণিজ্যিক চুল্লীর তালিকা যা ইন্টারন্যাশনাল এটমিক এনার্জি এজেন্সি (International Atomic Energy Agency) তে তালিকাভুক্ত আছে তা নিম্নে দেয়ে হয়েছে। তালিকাটি প্রথমত চুল্লীর সংখ্যা, দ্বিতীয়ত মেগাওয়াট শক্তির পরিমাণ অনুসারে সাজানো হয়েছে। তীর্যক লেখাগুলো তুলনা করার জন্য যোগ করা হয়েছে।
thumb|600px|center|পৃথিবী জুড়ে পারমাণবিক শক্তির বর্তমান অবস্থা। গাঢ় সবুজ চিহ্নিত দেশগুলোর চুল্লী আছে ও আরো নতুন চুল্লী তৈরি করছে। হালকা সবুজ দেশগুলো তাদের প্রথম চুল্লী বানাচ্ছে। গাঢ় হলুদ চিহ্নিত দেশগুলো নতুন চুল্লী বানানোর কথা চিন্তা করছে, হালকা হলুদ চিহ্নিত দেশগুলো তাদের প্রথম চুল্লীর কথা চিন্তাভাবনা করছে। নীল চিহ্নিত দেশগুলোর চুল্লী আছে কিন্তু তারা নতুন চুল্লী বানাচ্ছে না অথবা চুল্লী নিস্ক্রিয় করছে। হালকা নীল চিহ্নিত দেশগুলো চুল্লী নিস্ক্রিয় করার কথা চিন্তা করছে। লাল চিহ্নিত দেশগুলো তাদের সকল চুল্লী নিস্ক্রিয় করেছে
মিমার সিনান
কোচা মিমার সিনান আগা (معمار سينان, "প্রধান স্থপতি সিনান আগা"; আধুনিক তুর্কি: Mimar Sinan, (মিমার সিনান),, "স্থপতি সিনান") (c. ১৪৮৯/১৪৯০ – ১৭ জুলাই ১৫৮৮) ছিলেন প্রধান উসমানীয় স্থপতি (mimar) এবং সুলতান প্রথম সুলেইমান, দ্বিতীয় সেলিম এবং তৃতীয় মুরাদের বেসামরিক প্রকৌশলী ছিলেন। তিনি প্রায় ৩০০রও অধিক প্রধান স্থাপত্য এবং বিদ্যালয়ের মত আরও অন্যান্য প্রগতিশীল প্রকল্প নির্মাণের দায়িত্বে নিয়জিত ছিলেন। তার শিক্ষানবিশগণ পরবর্তীতে ইস্তাম্বুলের সুলতান আহমেদ মসজিদ, মোস্টারে স্টারি মোস্ট-এর নকশা করেন এবং মুঘল সাম্রাজ্যের তাজমহলের নকশা তৈরিতে সহায়তা করেন।
পাথুরে খোঁদাইশিল্পীর পুত্র হওয়ার বদৌলতে তিনি পিতার কাছ থেকে কারিগরি শিক্ষা লাভ করেন এবং একজন সামরিক প্রকৌশলী হয়ে ওঠেন। অল্প সময়ের মধ্যেই তিনি ধাপে ধাপে পদোন্নতির মাধ্যমে উসমানীয় সাম্রাজ্যের আগা উপাধি লাভ করেন। জানিসারিদের সঙ্গে যুদ্ধাভিযানে থাকার সময় তিনি তার স্থাপত্য এবং প্রকৌশলী দক্ষতাকে আরও উন্নত করেন, এবং রাস্তা, সেতু, এবং জলাধারের মত সকল প্রকার প্রতিরক্ষামূলক এবং সামরিক স্থাপনায় সুদক্ষ হয়ে ওঠেন। পঞ্চাশ বছর বয়সে সেনাবাহিনীতে অর্জিত কারিগরি দক্ষতা প্রয়োগের মাধ্যমে দৃষ্টিনন্দন ধর্মীয় স্থাপনা এবং সকল প্রকার বেসামরিক স্থাপনা নির্মাণের ফলস্বরূপ তিনি প্রধান রাজ স্থপতি হিসেবে নিয়োগপ্রাপ্ত হন। একটানা পঞ্চাশ বছর তিনি এই পদেই বহাল ছিলেন।
তার সবচেয়ে দৃষ্টিনন্দন কাজ হল এদ্রিনের সেলিমিয়ে মসজিদ, যদিও ইস্তাম্বুলের সুলায়মানিয়ে মসজিদের জন্যই তিনি বেশি পরিচিত। তিনি একটি বিস্তৃত সরকারি বিভাগ পরিচালনা করতেন এবং তার বহু সহকারীকে তিনি প্রশিক্ষণ দিয়েছিলেন যারা পরবর্তীতে তাদের নিজ কর্মক্ষেত্রে খ্যাতিলাভ করেছিলেন, এদের অন্যতম হল সদফদার মেহমেদ আগা, যিনি সুলতান আহমেদ মসজিদের নকশা করেছিলেন। সিনানকে প্রাচীন অটোম্যান স্থাপত্যের সর্বশ্রেষ্ঠ স্থপতি বলে মনে মরা হয়, এবং পাশ্চাত্যে তার সমসাময়িক স্থপতি মাইকেল এঞ্জেলোর সঙ্গে তাকে তুলনা করা হয়। মাইকেল এঞ্জেলো এবং রোমে সেইন্ট পিটার ব্যাসিলিকার ব্যাপারে তার পরিকল্পনার জন্য ১৫০০ সাল থেকেই ইস্তাম্বুলে বিখ্যাত ছিলেন, যখন তিনি লিওনার্দো দা ভিঞ্চির সঙ্গে গোল্ডেন হর্ন ব্রিজের পরিকল্পনা জমা দেয়ার জন্য সাব্লাইম পোর্ট কর্তৃক আমন্ত্রিত হয়েছিলেন।
স্থাপনাসমূহ
তার স্থাপত্যের সবচেয়ে গুরুত্বপূর্ণ নমুনা হল মসজিদ আল-হারাম। তার দাপ্তরিক কার্যতালিকা তাজকিয়াত-আল-আবনিয়া অনুযায়ী ৫০ বছরের স্থাপত্য পেশাজীবনে তিনি ৪৭৬ টি দালান (যার মাঝে ১৯৬ টি দালান এখনো বিদ্যমান) নির্মাণ করেন অথবা নির্মাণ তদারকি করেন। সম্ভবত এই সবগুলোর নকশা তিনি করেননি, নিজ দপ্তরের স্থপতিদের কৌশলের উপরও তিনি নির্ভর করতেন এবং তাদের কাজের কৃতিত্ব নিয়ে নিতেন।  একজন জেনিজারি ও সুলতানের দাস হিসেবে, তার প্রাথমিক দায়িত্ব ছিল সুলতানের প্রতি। অবসর সময়ে তিনি সাম্রাজ্যের প্রধান দাপ্তরিকদের জন্যেও ভবনের নকশা করতেন। তার সহকারীদেরকে তিনি প্রদেশের কম গুরুত্বপূর্ণ ভবনগুলো নির্মাণের জন্য নিজ প্রতিনিধি হিসেবে পাঠাতেন।
মাহফিজুর রহমান সাগর
মাহফিজুর রহমান সাগর (জন্ম: ১৫ মে ১৯৯৩) একজন বাংলাদেশী সাতারু। তিনি ২০১২ সালের গ্রীস্মকালীন অলিম্পিক প্রতিযোগীতায় বাংলাদেশ দলের প্রতিনিধিত্ব করেন।
জন্ম ও পারিবারিক পরিচিতি
সাগর ১৯৯৩ সালের ১৫ মে জন্মগ্রহণ করেন। পাবনা সদর উপজেলার দ্বীপচরের বাসিন্দা আজিজুর রহমান টিংকু তার পিতা এবং মাতা মসকুরা খাতুন নিলু।
শিক্ষাজীবন
সাগর ২০০১ সালে বিকেএসপিতে সাঁতার ইভেন্টে ভর্তি হোন এবং সেখান থেকে ২০০৮ সালে এসএসসি ও ২০১০ সালে এইচএসসি পরীক্ষায় উত্তীর্ণ হয়ে বর্তমানে জাহাঙ্গীরনগর বিশ্ববিদ্যালয়ে ইতিহাস বিষয়ে স্নাতক (সম্মান) শ্রেণীতে অধ্যয়নরত।
২০১২ গ্রীষ্মকালীন অলিম্পিক
সাগর ২০১২ সালের অলিম্পিকের মার্চপাস্ট অনুষ্ঠানে দেশের পতাকা বহন করেন। অলিম্পিকে তিনি ৫০ মিটার ফ্রি-স্টাইল সাঁতার প্রতিযোগীতায় অংশ নেন।
খুররম খান পন্নী
খুররম খান পন্নী পূর্ব পাকিস্তান প্রাদেশিক পরিষদের চিফ হুইপ এবং পাকিস্তানে সাবেক রাষ্ট্রদূত হিসেবে দায়িত্ব পালন করেছিলেন।
প্রাথমিক জীবন এবং শিক্ষা
খুররম খান পন্নী ১৯২১ সালে করটিয়ার জমিদার নামে পরিচিত বাঙালি মুসলিম পরিবারে জন্মগ্রহণ করেন। তার পিতা, মাসুদ আলী খান পন্নী, পন্নী উপজাতির একজন পশতুন বংশোদ্ভূত ছিলেন, যিনি ১৬ শতকে আফগানিস্তান থেকে বাংলায় চলে এসেছিলেন এবং পরিবারটি বাংলাদেশেই সাংস্কৃতিকভাবে আত্তীকৃত হয়েছিল।
তিনি সেন্ট পলস স্কুল, দার্জিলিং, সেন্ট জেভিয়ার্স কলেজিয়েট স্কুল এবং প্রেসিডেন্সি বিশ্ববিদ্যালয়ে পড়াশোনা করেছেন।
কর্মজীবন
পন্নী পূর্ব বাংলার আইনসভায় নির্বাচিত হয়েছিলেন কিন্তু ২১ বছরের কম বয়সী হওয়ায় তাকে পদত্যাগ করতে হয়েছিল
পন্নী ১৯৪৯ সালের এপ্রিলের নির্বাচনে টাঙ্গাইল থেকে মুসলিম লীগের প্রার্থী হিসেবে সাবেক মুসলিম লীগ রাজনীতিবিদ শামসুল হকের বিরুদ্ধে প্রতিদ্বন্দ্বিতা করেন। ১৯৪৯ সালের ২৬ এপ্রিল নাগরপুর, মির্জাপুর ও বাসাইলের প্রতিনিধিত্ব করার জন্য তিনি হকের কাছে হেরে যান।
১৯৫৪ সালের নির্বাচনে যুক্তফ্রন্টের প্রার্থী শেখ মুজিবুর রহমানের কাছে পন্নী হেরে যান।
১৯৬২ সালে, পন্নী পূর্ব পাকিস্তান প্রাদেশিক পরিষদে নির্বাচিত হন এবং ক্ষমতাসীন দলের হুইপ হন।
১৯৬৩ সালে, পন্নী কেনিয়ায় পাকিস্তানের হাইকমিশনার নিযুক্ত হন।
১৯৭১ সালে বাংলাদেশের স্বাধীনতা যুদ্ধের সময়, পন্নী ফিলিপাইনে পাকিস্তানের রাষ্ট্রদূত হিসেবে দায়িত্ব পালন করছিলেন। সাথে আরও দুই বাঙালি পাকিস্তানি রাষ্ট্রদূত আব্দুল মমিন এবং আবুল ফতেহ কে নিয়ে তিনি যুদ্ধের সময় বাংলাদেশের প্রতি আনুগত্য ঘোষণা করেন।
১৯৭৪ সালে, পন্নী ইন্দোনেশিয়ায় বাংলাদেশের রাষ্ট্রদূত নিযুক্ত হন। তিনি ১৯৭৫ সালে অবসর গ্রহণ করেন এবং সিয়াটল, ওয়াশিংটন, মার্কিন যুক্তরাষ্ট্রে চলে যান।
ব্যক্তিগত জীবন
পন্নী করটিয়া জমিদারির জমিদার ওয়াজেদ আলী খান পন্নীর নাতি ছিলেন। তাঁর মাতামহ ছিলেন আবদুল হালিম গজনভী, যার জন্য তিনি একান্ত সচিব হিসেবে কাজ করতেন।